લગ્ન દરમિયાન ફોટોગ્રાફ્સ તો પડે જ છે. એક લગનમાં બેઉ પક્ષ તરફથી સરેરાશ ૫૦૦ ફોટાં પડતાં હોય તો ૧,૫૦,૦૦,૦૦૦ ફોટાં પડે. આ ફોટાં ૭૫,00,00,00,000 કેબી હાર્ડડિસ્કની જગ્યા રોકે. ઘણીવાર ફોટોગ્રાફર અવસર ચુકી જાય એ સંજોગોમાં રીટેક કરાવે છે. આમાં હાર પહેરાવતા, હસ્તમેળાપ, ફેરા, અને અગત્યના ઓછામાં ઓછા દસ ફોટાના રીટેક થાય છે. લગભગ ૩૦૦,૦૦૦ જેટલાં તો આ રીટેક ફોટાં જ લેવાય છે અને દરેક રીટેકમાં બે-ત્રણ મીનીટ જાય છે, આમ ફોટોગ્રાફરને કારણે જ વરકન્યા જમવામાં ૩૦ મીનીટ મોડા પડે છે. જોકે વર-કન્યાની સાથેસાથે બીજાં પચાસ જણા લટકે છે એ જોતાં આ રીટેકને કારણે એકંદરે ૪,૫૦,૦૦,૦૦૦ માનવ મીનીટ જેટલું મોડું થાય છે!